|  |
| --- |
| **MATEMATIKA** |

# Képzési forma, munkarend: alapképzés, nappali és levelező

# Képzési idő: 6 félév

**Érettségi követelmény:** matematika ***és*** biológia vagy fizika vagy földrajz vagy informatika vagy kémia vagy természettudomány

# A szakképzettség oklevélben szereplő megnevezése: matematikus

# Specializációk: matematikus

# A képzés célja: matematikusok képzése, akik olyan elméleti- és alkalmazott matematikai ismeretekkel rendelkeznek, melyek képessé teszik őket arra, hogy alapszintű matematikai ismereteiket műszaki, gazdasági, statisztikai és számítógépes területen alkalmazzák, továbbá hogy tanulmányaikat a képzés második ciklusában folytathassák.

# Alapfokozat birtokában ismeri: a matematika alapvető módszereinek alkalmazását; matematikai módszerek, elvek megszerzésének módjait és a kutatás fő módszereit; a felmerülő problémák megoldási alternatíváit; a matematikai elemzések eredményeit és azt - idegen nyelven és az informatika eszközeit is felhasználva – hatékonyan tudja kommunikálni.

Alapfokozat birtokában alkalmas: felelősségteljes állás betöltésére, önálló döntéshozatalra, tevékenysége minőségtudattal történő végzésére; továbbképzések segítségével új kompetenciák elsajátítására.

Az alapképzés matematikatanári szakirányán végzett hallgatók, amennyiben nem folytatják tanulmányaikat mesterképzésben, részt vehetnek az iskolákban a szakterületükhöz kötődően az oktatás előkészítésében, szervezésében, oktatási segédanyagok készítésében

**Az ideális jelentkező:** szereti a matematikát; középiskolai tanulmányai során biztos matematikai alapokat szerzett; matematikai és informatikai ismereteit az alapképzés után közvetlenül a munkaerőpiacon akarja kamatoztatni, vagy az alapfokozat megszerzése után mester szinten (MSc) kívánja folytatni matematikai tanulmányait, hogy okleveles matematikus legyen, vagy elhivatottságot érez a matematikatanári pálya iránt, ezért MSc szinten folytatva tanulmányait matematikatanár kíván lenni.

# Nyelvi követelmények: az alapfokozat megszerzéséhez legalább egy élő idegen nyelvből államilag elismert, középfokú (B2) komplex típusú nyelvvizsga vagy azzal egyenértékű érettségi bizonyítvány vagy oklevél megszerzése szükséges.

# Továbbtanulási lehetőségek, doktori képzés: a tanári szakirányon MSc szintű matematika-tanár szakon, matematikus szakirányon MSc szintű matematikus vagy (jogszabályban engedélyezett) más szakokon lehet továbbtanulni. Sikeres MSc diploma után (jogszabályban rögzített módon) doktori képzést folytató felsőfokú intézményekbe doktori képzésre lehet jelentkezni.

# A szakma szépségei: a szakma szépségeit a matematikában, a matematikatanári léten belül kell keresni. A speciális vonásokat a matematika egyedi tudományos rendszere, a logikus gondolkodásra való nevelés szolgáltatja.

# Elhelyezkedési esélyek és lehetőségek: a matematikát eddig is és ezután is nagy óraszámban tanítják minden iskolatípusban. A nagy óraszámhoz viszonylag sok matematikatanár kell, így MSc képzés után az elhelyezkedés esélyei jók. (Matematikatanári MSc-re csak a matematika BSc szakirányú alapdiploma megszerzése után lehet jelentkezni.) Az alapszintű matematikusok műszaki, gazdasági, statisztikai és számítógépes területen képesek szaktudásukat alkalmazni, melyre az egyre szigorodó gazdasági-piaci körülmények között a biztonsággal működni kívánó gazdasági egységeknek alapvető szükségük van. Ma is sok olyan munkahely van, ahol az egyetemi végzettségű matematikus olyan feladatot lát el, amelyhez nem kell az egyetemi végzettség. Az ilyen típusú munkahelyek várják az alapszintű – BSc szintű – matematikusokat. A mesterképzésben végzők ugyanakkor biztosítják egyrészt a szakember-utánpótlást az alaposabb matematikai ismereteket igénylő alkalmazási területeken, másrészt innen kerül ki a szakma kutatói utánpótlása, valamint a felsőoktatás számára az oktatói utánpótlás.